62022CO0561_INF
Rješenje Suda (deveto vijeće) od 7. ožujka 2023. –Willy Hermann Service
(predmet C-561/22)
„Zahtjev za prethodnu odluku – Članak 99. Poslovnika Suda – Direktiva 2013/34/EZ – Članci 30. i 51. – Objava godišnjih financijskih izvještaja – Sankcije u slučaju propusta objave – Izricanje novčanih kazni od strane građanskog suda – Upravni postupak radi naplate navedenih dospjelih novčanih kazni – Propis kojim se isključuje preispitivanje navedenih novčanih kazni od strane upravnog suda – Pravomoćnost – Načelo djelotvornosti – Proporcionalnost”
Sloboda poslovnog nastana – Trgovačka društva – Direktiva 2013/34 – Obveze određenih vrsta poduzeća u pogledu financijskih izvještaja – Opća obveza objave – Nepostojanje – Sankcije – Izricanje novčanih kazni od strane građanskog suda – Propis kojim se isključuje preispitivanje navedenih novčanih kazni od strane upravnog suda – Dopuštenost
(Direktiva Europskog parlamenta i Vijeća 2013/34, čl. 30. i 51.)
(t. 33.-37., 41. i izreka)
Izreka
Pravo Unije treba tumačiti na način da mu se ne protivi nacionalni propis kojim se predviđa da je upravni sud koji odlučuje o naplati novčanih kazni izrečenih društvu i njegovu direktoru zbog propuštanja objave godišnjih financijskih izvještaja vezan pravomoćnom odlukom građanskog suda koji je izrekao te novčane kazne i utvrdio njihov iznos radi osiguranja poštovanja obveza koje proizlaze iz članaka 30. i 51. Direktive 2013/34/EU Europskog parlamenta i Vijeća od 26. lipnja 2013. o godišnjim financijskim izvještajima, konsolidiranim financijskim izvještajima i povezanim izvješćima za određene vrste poduzeća, o izmjeni Direktive 2006/43/EZ Europskog parlamenta i Vijeća i o stavljanju izvan snage direktiva Vijeća 78/660/EEZ i 83/349/EEZ, kako su preneseni u nacionalno pravo.